Xanten
Xanten is in stêd yn it noardwesten fan de Dútske dielsteat Noardryn-Westfalen. De stêd heart ta it Kreis Wesel.

Skiednis 
De skiednis fan Xanten giet werom op de Romeinske tiid dat is mear as 2000 jier âld. By it romeinske kamp Castra Vetera waard yn dy tiid in delsetting stifte mei de namme  Colonia Ulpia Traiana. It tsjintwurdige Xanten ûntstie in eintsje fierderop, nei't oer it grêf fan de hillige Fiktor fan Xanten in tsjerke boud waard en dêr om hinne de earste bebouwing ferskynde. De namme "Xanten" is in gearlûking fan Ad Sanctos (by de hilligen). Yn 1263 waard úteinset mei de bou fan de domtsjerke fan Xanten. Al yn 1228 krige Xanten stedsrjochten.

Gemeenteyndieling 
Sûnt 1969 bestiet de gemeente út de plakken Beek, Birten, Lüttingen, Marienbaum, Mörmter, Obermörmter, Ursel, Vynen, Wardt, Willich en Xanten.

Ofbylden

Sjoch ek 
Dom fan Xanten

Keppeling om utens

 
Plak yn Noardryn-Westfalen
Gemeente yn Noardryn-Westfalen